arnastofnun/IGC-2024 huggingface dataset:
2. Agra – Fatepur Sikri

Diwan I Khas, Fatepur Sikri

Fatepur Sikri

Miðsúlan í Diwan I Khas

Konungshöll Akbar er 37 km suðvestan við Agra. H

ún var notuð 1571-1585. Eftir aðeins fjórtán ár var hún yfirgefin af óþekktum ástæðum og lítur enn út hálfri fimmtu öld síðar eins og hún hafi verið yfirgefin í gær.

Eins og fleiri hallir múslima er hún þorp margra smárra halla í stórum garði með bunulækjum.

Helztu hallir í garðinum eru:

Diwan-i-Khas

Diwan-i-Khas er áheyrnarsalur konungs fyrir einkagesti, með voldugri súlu í miðjun sal. Súlan ber uppi svalir fyrir konunginn.

Panch Mahal

Panch Mahal er fimm hæða höll drottningar, með miklum skógi 176 súlna.

Næstu skref

Panch Mahal, Fatepur Sikri
B. Agra – Taj Mahal

Taj Mahal

230 km sunnan við Delhi er hinn forna höfuðborg mógúlanna í Agra á 16. og 17. öld. Hún geymir einn mesta dýrgrip menningarsögunnar, minningarhöllina Taj Mahal.

Shah Jakan lét reisa Taj Mahal til minningar um drottningu sína, Mumtaz Mahal. Minningarhöllin er paradís, eins konar gimsteinn í víðáttumiklum garði. 500 kíló af gulli fóru í höllina. Smíðinni lauk 1653.

Höllin er samhverf utan um miðsal með kistum drottningar og konungs. Veggir hallarinnar eru klæddir marmara að utan sem innan með innlögðum blómaskreytingum og versum úr kóraninum.

Næstu skref
11. Delhi – Baha’i musteri

Bahai musteri

Enn sunnar í borginni er musteri Bahai.

Lótus musterið er höfuðhof Baháí trúar í heiminum, hannað af hinum persneska arkitekt Fariborz Sahba, sem nú er landflótta í Kanada, eins og ýmsir höfuðarkitektar Persa. Það er í líkingu lótusblóms og er eitt fegursta mannvirk heims.

Í hofinu er hvorki predikað né stundaðar helgiathafnir, en fólk allra trúarbragða má lesa upp úr helgiritum sínum og þar má einnig flytja tónlist. Þetta er einn vinsælasti ferðamannastaður heims, slær út Eiffel-turninn og Taj Mahal.

Næstu skref
10. Delhi – Qtab Minar

Humayun

Qtab Minar

Nokkru suðaustan við India Gate er Humayun grafhýsið.

Humayun er legstaður annars konungs mógúlaveldisins 1565 í persneskum stíl, svipað og Taj Mahal í Agra. Grafhýsið er á heimsminjaskrá Unesco.

Qtab Minar

Í suðurhluta borgarinnar er Qtab Minar sigurturninn

Qtab Minar er sigurturn múslima eftir valdatökuna 1193. Turninn er 73 metra hár, hlaðinn úr múrsteini, næsthæsti kallturn Indlands, breiðastur neðst, 14 metrar, og grennstur efst, tæpir 3 metrar. Þrepin eru 379 í tröppunum upp turninn. Turninn er á heimsminjaskrá Unesco.

Næstu skref
9. Delhi – India Gate

Þjóðminjasafn

India Gate

Á horni Rajpath og Janpath komum við að þjóðminjasafni Indlands. Þetta eru rómgóð og glæsileg húsakynni á þremur hæðum, sem hæfa landi, er hefur eina fjölbreyttustu menningarsögu jarðar. India Gate

Rajpath er vettvangur hersýninga og skrautsýninga á helztu hátíðisdögum landsins.

Gatan endar svo í garðinum umhverfis India Gate , minnisvarða óþekkta hermannsins.

Við höfum nú litið á sumt af því markverðasta í Old og New Delhi og snúum okkur að þremur merkisstöðum, sem eru utan miðbogarinnar.

Næstu skref
8. Delhi – Government Buildings

Delhi Government Building North Block

Rashtrapati Bhavan

Inngangshlið forsetahallarinnar Rashtrapati Bahvan

Héðan tökum við okkur far að vesturenda Rajpath breiðgötunnar, þar sem er inngangshlið forsetahallarinnar, Rashtrapati Bhavan.

Rashtrapati Bhavan var byggð sem stjórnarsetur brezka varakonungsins yfir Indlandi og gerð að forsetahöll, þegar Indland varð sjálfstætt ríki. Umhverfis höllina eru Mughal garðarnir. Arkitekt hallarinnar var Edwin Lutyens, sem hannaði flestar b

yggingar stjórnarráðsins í Delhi. Government buildings

Hér slær hjarta Indlands nútímans. Þegar horft er til austurs frá inngangshliðinu, blasa við stjórnarskrifstofur Indlands beggja vegna götunnar.

Syðri hlutinn hýsir forsætis-, utanríkis- og varnarmálaráðuneytin og nyrðri hlutinn hýsir fjármála- og innanríkisráðuneytin.

Sansad Bhavan

Við göngum götuna til austurs. Þegar við komum fram fyrir stjórnarskrifstofurnar, blasir þinghúsið við í norðri, hringlaga bygging, Sansad Bhavan.

Við höldum áfram til austurs eftir breiðstrætinu Rajpath og komum að Vijay Chowk, þar sem eru voldugir gosbrunnar sinn til hvorrar handar. Næstu skref

Sansad Bhavan þinghúsið
7. Delhi – Lakshmi Narayan

Gurudwara Bangla Sahib

Enn förum við áfram eftir Sansad Marg einn km og beygjum síðan til hægri eftir Ashoka Road annan km, unz við komum að torginu Gol Dak Kana.

Þar er Gurudwara Bangla Sahib, eitt helzta musteri sikha, byggt 1783, frægt fyrir gullna þakhjálma. Í musterinu er afgreiddur ókeypis matur og er það þegið af 10.000 manns á hverjum degi.

Lakshmi Narayan

Héðan getum við farið yfir Baba Kharak Singh Marg og gengið 1 km eftir Bhai Vir Sing Margh að Lakshmi Narayan musterinu í fallegum garði.

Lakshmi Narayan er fyrsta musterið, þar sem stéttleysingjar máttu koma, byggt 1938 í nútíma indverskum musterisstíl, afar hreint og vel við haldið.

Næstu skref
6. Delhi – Jantar Mantar

Jantar Mantar stjörnuskoðunarstöðin

New Delhi

Við yfirgefum nú Old Delhi og tökum far til miðju New Delhi á Connaught Place.

Connaught Place er risavaxið hringtorg með verzlunum og þjónustu borgarinnar, hannað í brezkri nýklassík með skuggsælum gangstéttum, sem geta komið sér vel í hitunum.

Jantar Mantar

Við förum suðvestur frá Connaught Place eftir Sansad Marg um eins km leið að Jantar Mantar stjörnuskoðunarstöðinni frá 1774. Þar er risavaxið sólúr í stórum garði og fleiri mannvirki til að mæla stöðu sólar og stjarna. Næstu skref
5. Delhi – Jama Masjid

Jama Masjid

Aðalinngangur Jama Masjid

Frá Channi liggur leiðin einn km eftir götunni Esplanade Road að Jama Masjid.

Stærsta mosku landsins er Jama Masjid. Hún var byggð um leið og Red Fort úr rauðum sandsteini á vegum Shah Jahan. Er enn í notkun og rúmar 20.000 manns á bænatímum, auk þeirra sem heyra messuna úti á torginu.

Vestan við Jama Masjid er elzti heildsölubazar Delhi, Chawri Bazar.

Næstu skref
Bankaráðið samábyrgt

Steinþór Pálsson bankastjóri ber ekki einn ábyrgð á gjafagerningnum, er Borgun var seld. Samningurinn var borinn undir bankaráðið og pólitískir fulltrúar fjórflokksins sögðu já og amen. Tryggvi Pálsson, Danielle P. Neben, Eva Sóley Guðbjörnsdóttir, Helga Björk Eiríksdóttir, Jón Sigurðsson, Jóhann Hjartarson, og Kristján Þ. Davíðsson eru samábyrg. Gerningurinn fólst í, að Borgun var seld fyrirtæki ættingja Bjarna Ben fjármála og samstarfsmanna þeirra fyrir hálfvirði í kyrrþey án útboðs. Fjórflokkurinn er því allur meira eða minna ábyrgur fyrir einkavinavæðingunni. Gaman væri að vita, hvað hinir flokkarnir fá í staðinn.
4. Delhi – Chandni chowk

Chandni chowk

Frá virkishliðinu förum við beint áfram inn á bazarinn Chandni Chowk.

Chandni er einn elzti og stærsti bazar borgarinnar, vel í sveit settur milli Red Fort og aðaljárnbrautarstöðvarinnar. Í gamla daga voru miklar hátíða-prósessíur framdar á þessari breiðgötu. Út frá henni liggja verzlunarsund til allra átta. Þangað leita nú jafnt heimamenn sem ferðamenn að kaupsýslu.

Næstu skref
3. Delhi – Red Fort – Diwan-i-Khas

Rang Mahal

Rang Mahal

Áfram liggur leiðin í Rang Mahal, gullna sali kvennabúrs mógúlsins. Um miðja höllina rennur lítill lækur, Lækur Paradísar. Undir höllinni er kjallari, þar sem konurnar kældu sig, þegar heitt var í veðri. Diwan-i-Kash

Red Fort, Diwan-i-Kash

Við beygjum til norðurs um Kash Mahal, íbúð mógúlsins og komum að Diwan-i-Kash, höll hins fræga páfugls-hásætis. Þar sat mógúllinn í haug gimsteina og hlustaði á ráðgjafa sína og mikilsháttar gesti.

Við röltum lengur um sali og garða unz við

förum aftur út um Lahori Gate.

Red Fort er á heimsminjaskrá Unesco.

Næstu skref
2. Delhi – Red Fort – Lahori Gate

Red Fort, Lahori Gate

Red Fort

Við hefjum leikinn í Red Fort við voldugan innganginn, Lahori Gate. Nafn virkisins stafar af rauðum sandsteini bygginganna. Svæðið var byggt 1639 á vegum á vegum Shah Jahan og var höll mógúlanna allt til 1857, þegar brezki varakeisarinn tók við.

Red Fort, Diwan-i-Aam

Að hætti múslima er þetta ekki ein höll heldur margar litlar í stórum garði. Þekktastar eru Diwan-i-Aam, Rang Mahal og Diwan-i-Khas.

Diwan-i-Aam

Við förum frá Lahori Gate beint austur að Diwan-i-Aam, áheyrnarsal mógúlsins úr sandsteini. Höllin er fagurlega skreytt súlum, burðarbogum og veggjum. Þar sat mógúllinn daglega í hásæti í sextíu súlna sal og hlustaði á kvartanir og önnur erindi almennings.

Red Fort, hásæti mógúlsins í Diwan-i-Aam

Næstu skref
A. Indland – Delhi

Umferð í Delhi

Delhi

Verzlunarhættir í Delhi

Delhi er höfuðborg Indlands og önnur stærsta borg heims með sextán milljón íbúa. Þar eru enn uppistandandi mannvirki frá því um 300 f.Kr. og musteri frá ýmsum síðari tímabilum. Þar eru moskur og hof, Rauða virkið og ótalmargir aðrir skoðunarverðir staðir.

Old Delhi

Gamla miðborg yfirstéttarinnar frá tímum mógúlanna, áður varin af miklum borgarmúr. Aðeins voldug borgarhliðin standa eftir. Borgarhlutinn er orðinn næsta hrörlegur í nútímanum, en þeim mun líflegri. Með sögufrægum minjum fyrir túrista og hávaðasömum verzlunarhverfum fyrir heimamenn.

Hér er Rauða virkið – höll mógúlsins og Jama Masjid moskan.

Næstu skref

Markaður í Delhi
Markaðsverð á kvótanum

Við þurfum ekki að rífast um, hver skuli vera auðlindarenta sjávarútvegs. Menn fá forgang að takmarkaðri auðlind vegna takmarkandi regluverks ríkisvaldsins. Í því felst auðlindin. Ef allir mættu veiða, færu allir á hausinn. Svo vel vill til, að markaðshagkerfið hefur fært okkur einfalda aðferð við að finna, hversu mikils virði er þetta takmarkandi regluverk. Það er fyrning kvóta og uppboð þess kvóta, sem fyrnist. Þannig mætti fyrna allan kvóta á fimm árum, 20% á ári, og fá tugi milljarða í árlega auðlindarentu. Upphæðin stýrist af verðmætamati þeirra, sem bjóða í kvóta. Munum það, er grátkórinn hefur næst upp raust sína.
Botnfallið kýs bófana

Þrátt fyrir dagleg hneyksli fer fylgi ríkisstjórnarinnar ekki niður úr 35%. Þar virðist vera botninn, Sjálfstæðis með 25% fylgi og Framsókn með 10% fylgi. Að vísu er þetta bara svipur hjá fyrri sjón. En fylgistapið nægir engan veginn til að koma hér upp norðurevrópsku fyrirmyndarríki. Þessi 35% eru enn botnfallið í þjóðfélaginu. Hugsa aldrei um pólitík og láta smala sér eins og sauðfé á degi kosninga. Það er þessu fólki að kenna, að bófaflokkum eru afhent völd til að arðræna samfélagið. Að vísu hagar ríkisstjórnin sér eins og kjörtímabilið verði hið síðasta í samstarfi bófaflokkanna. Í því verður hún vonandi sannspá.
Vort daglega hneyksli

Ríkisstjórninni er ekki sjálfrátt. Daglega eru ný hneyksli í boði. Aldrei höfum við séð annað eins á lýðveldistímanum. Landspítalinn kominn að fótum fram og læknar farnir að flýja land. Frestað er kaupum á nöfnum 500 Íslendinga með skattsvikið fé í skattaparadísum. Yfirhylmingarmál Hönnu Birnu ætlar aldrei að taka enda, nýjasti anginn er þjónustulund lögreglustjórans í Reykjavík. Þá er Jón Gunnarsson að reyna að rústa rammaáætlun um virkjanakosti. Sjálfvirkar hríðskotabyssur framhjá kerfinu koma líka við sögu. Náttúrupassi Ragnhildar Elínar er margfalt vitlausari en hækkun ferðavasks eða gistináttagjald. Og nú hefur Borgun verið einkavinavædd. Ég biðst vægðar í eina viku.
Einkavinavætt í kyrrþey

Einkavinavæðing Borgunar til fjölskyldu Bjarna Benediktssonar fjármálaráðherra kemur ekki á óvart. Þessi ríkisstjórn gengur fram af ofsa í einkavinavæðingu og mun senn reyna að einkavinavæða Landsvirkjun og jafnvel Ríkisútvarpið. Fólk af þessu tagi vinnur ekki fyrir sér, heldur seilist í vasa opinberra stofnana og fyrirtækja. Einkavinavæðing Borgunar fór fram í kyrrþey, án útboðs. Steinþór Pálsson, bankastjóri Landsbankans, afsakar einkavinavæðinguna með tilkynningu, sem ekki er heil brú í. Meðal annars segir hann, að hendur bankans hafi verið bundnar, hvað sem það nú þýðir. Nennir ekki lengur að vanda sig við að ljúga.
Steinbarn ráðherrans

Því meira sem ég les um náttúrupassann, þeim mun hrifnari verð ég af hækkun gistináttagjalds. Ekkert kostar að rukka inn þá hækkun, náttúrupassinn kallar á rándýrt eftirlitskerfi. Eftirlitsmenn þurfa að hlaupa um fjöll og firnindi. Auk þess mun náttúrupassinn ekki skila sér, því að fjöldi manns mun hunza hann, íslenzkir og útlendir. Gistináttagjaldið skilar sér hins vegar, auk þess sem ríkið græðir á atlögu að svarta markaðinum. Í tæp tvö ár hefur Ragnheiður Elín Árnadóttir gengið með steinbarnið í maganum. Teflir svo í heimsku sinni fram náttúrupassanum, einmitt þegar ferðaþjónustan hefur sætzt á gistináttagjaldið
Klæjar í gikkfingurinn

Ég skil vel, að ríkislögreglustjóri og lögreglustjóri höfuðborgarsvæðisins treysti sér ekki til að koma fyrir almannasjónir. Þá vekja þeir Frankenstein og láta hann predika guðspjallið. Frankenstein horfir á bíómyndir og les útlendar fréttir um hræðileg vandamál, sem gætu komið til Íslands. Hann bendir einkum á heimaræktað ofbeldi á borð við Breivik og liðsmenn Isis. Eru slíkir hér? er hann spurður. Við vitum það ekki, því að við höfum ekki enn skoðað það, segir hann. Samt vantar hann meira af sjálfvirkum hríðskotabyssum til að fást við íslenzkan Breivik og íslenzkan liðsmann Isis. Og klæjar sárt í gikkfingurinn.
Fortíðinni rústað

Ég er svo gamall, að ég man enn eftir fyrstu kjörbúðinni, Nora Magasín, milli Reykjavíkurapóteks og Hótels Borgar. Hún vék fyrir afskræmi arkitekta. Svo var það Haraldarbúð við Lækjartorg með öllum sínum skúffum og loftþrýstirörum upp á aðra hæð. Frábærar innréttingar Reykjavíkurapóteks viku fyrir drykkjubúllu. Einstæðar innréttingar Naustsins viku fyrir aumasta veitingahúsi borgarinnar. Flottar innréttingar Egils Jacobsens eru horfnar. Og nú er gömlum innréttingum Fatabúðarinnar ögrað af kínverskri matarbúllu. Þetta allt má hafa til marks um, að menningarsnauðum Íslendingum er fyrirmunað að skilja eigin menningarsögu.
Læknar flýja land

Nú eru læknarnir farnir að segja upp á Landspítalanum og flýja til útlandsins. Í hvert sinn sem sérfræðingur fer, tapast fjórtán ára menntun og starfsreynsla. Engir ungir læknar koma í staðinn frá útlöndum. Læknahópur landsins eldist ört. Biðlistar sjúklinga lengjast og þeir eru farnir að deyja á biðlistunum. Allt er þetta á ábyrgð ríkisstjórnar, sem færir fé frá heilsugæzlu til kvótagreifa og annarra auðgreifa. Öll þessi hörmung er svo bara þrjózka við að brjóta niður innviði heilsugæzlunnar og koma upp einkarekstri. Þar komast þeir að, sem eiga nóga peninga. Láglaunafólk getur bara drepizt í þakklætisskyni fyrir atkvæðið.
Þjónninn vill stríð

Þarfasti þjónn kvótagreifa og Landsvirkjunar er formaður atvinnuveganefndar alþingis. Jón Gunnarsson er samt lítill málafylgjumaður, lýgur svo ósennilega, að eftir er tekið. Verkefnastjórn rammaáætlunar í ráðuneytinu kallar hann menn „úti í bæ“ og lýsir þannig frati á hana. Greip fram fyrir hendur hennar, hyggst ryðja átta virkjunarkostum úr biðflokki í nýtingarflokk. Táknar þó biðflokkur ekki annað en að verið sé að skoða málið betur. Jón hefur skoðað málið hraðar og betur en verkefnastjórnin og telur alla virkjunarkosti vera góða. Slítur því friðinn, lýsir yfir stríði gegn hálendinu, gegn Íslandi. Fremur landráð.
Bryndís tvístígur enn

Bryndís Kristjánsdóttir skattrannsóknastjóri er linur embættismaður, sem er undir þrýstingi. Með lækkun framlaga er alþingi að fækka starfsmönnum hennar úr 29 í 23. Bjarni Benediktsson fjármála lá lengi á spurningunni um, hvort kaupa skuli upplýsingar um fimmhundruð Íslendinga, sem eiga fé í skattaskjólum. Hvort tveggja eru skilaboð um að vera ekki að „ofsækja“ góða velgjörðamenn Flokksins. Reynsla annarra landa er, að sá kostnaður skilar sér þúsundfalt í meiri skatti. Þarna er hægt að ná inn tugum milljarða á einfaldan hátt. Skattrannsóknastjóri hefur enn ekki kjark til að kaupa þessar upplýsingar gegn vilja bófaflokkanna.
Axlaði enga ábyrgð

Það er rangt hjá Bjarna Ben, að Hanna Birna hafi axlað ábyrgð. Hún hrökklaðist úr embætti ráðherra vegna „illrar“ gagnrýni. Sá ekki eftir neinu, baðst ekki afsökunar og var hin versta, flúði land. Hún axlaði ekki ábyrgð, heldur hafnaði henni. Engar skýringar hafa fengizt á ofsa hennar við afskipti af rannsókn máls hennar og alls konar lygum á ýmsum stigum. Hún hafði bara vaðið um í öfgafullri frekju út af máli, sem gaf ekkert tilefni. Í brölti sínu laskaði hún embætti lögreglustjóra höfuðborgarsvæðis og ráðuneytisstjóra innanríkisráðuneytisins. Neitar að viðurkenna allt þetta og axlar enga ábyrgð. Allt er öðrum að kenna.
Blása á sektirnar

Hélt í einfeldni minni, að smálánafyrirtækin hefðu verið bönnuð. Svo er alls ekki, þau eru enn að lána og sæta enn sektum fyrir ýmiss konar okur. Af hverju er ekki hægt að losna við fjármálaglæpi fjölþjóðlegra bófaflokka? Sektir hafa engin áhrif á rekstur Kredia, Smálána, Múla, Hraðpeninga og 1909 eða hvað þau heita öll þessi blómlegu fyrirtæki. Þau halda áfram sínu striki. Sektirnar eru skiptimynt í samanburði við hagnað fyrirtækjanna. Forstjórar þeirra hlæja bara að íslenzku réttarfari og halda sínu striki. Halda áfram að brjóta sömu lög og þeir voru áður sektaðir fyrir. Það er von, að menn telji Ísland vera Undraland.
Tregðast við að kaupa

Enn dregst viku eftir viku, að skattrannsóknastjóri kaupi gögn um innistæður Íslendinga í skattaskjólum erlendis. Bjarni Ben þykist hlynntur því, að gögnin verði keypt, svo framarlega, sem það sé löglegt. Erlendis þótti ekki ástæða til að beita orðhenglum til að tefja fyrir málinu. Þýzkaland keypti gögnin og gerði skattsvikurum tilboð, sem þeir þorðu ekki að hafna. Þýzka ríkið græddi hundruð milljarða á þessari aðgerð. Hér róa menn fram í gráðið og humma, þegar kaupin eru nefnd. Senn fara fyrstu mál af þessu tagi að fyrnast, án þess að ákvörðun hafi verið tekin. Seinagangurinn er nú á ábyrgð hins lina skattrannsóknastjóra.
Auðræði og þjófræði

Sumir telja Ísland ekki vera ónýtt. Þá telja þeir einnig, að ýmis vandkvæði séu bara verkir í annars venjulegu lýðræði. Ég tel Ísland hins vegar ónýtt. Og tel raunar, að hér sé lýðræði bara að nafninu til. Hér ríkir auðræði og þjófræði í stað lýðræðis. Eins og í Bandaríkjunum er fábjánum haldið góðum í kosningum. Er gert með linnulausum áróðri, auglýsingum kvótagreifa og annarra auðgreifa, svo og slagsíðu á fjölmiðlum. Fólk heldur, að undralandið sé í alvörunni. Fá atriði eru jákvæð, svo sem brotthlaup Hönnu Birnu og innri styrkur embættismanna á nokkrum póstum. En á móti kemur löng röð dæma um innreið auðræðis og þjófræðis.
Gistináttagjald er gott

Ferðaráðherra er lengi að hlutunum og kemur fáu í verk. Hefur jafnframt legið undir þrýstingi vegna álags á mikilvæga ferðastaði. Fann þó á sínum tíma út, að ferðapassi væri lausnin. Nú er komið í ljós, að samtök ferðaþjónustunnar eru andvíg ferðapassanum. Þau vilja í staðinn hækka gistináttagjald og fá út úr því milljarð á ári til að byggja upp aðstöðu. Það virðist mér betri lausn, ef ríkið gerir loksins gangskör að aðgerðum gegn svartri gistingu. Mikilvægast er þó, að ferðaþjónustan er sammála um gistináttagjaldið, sem er mikil framför. Gott er, að ráðherra falli nú frá ferðapassanum og drífi í staðinn í gistináttagjaldinu.
Ísland er samt ónýtt

Ísland er ónýtt land, ef fjöldi embættismanna tekur gerræði ráðherra fram yfir reglur um meðferð mála. Ísland er ónýtt land, ef ráðherrar fara að skipa jámenn og undirmálsfólk í embætti. Ísland er ónýtt land, ef pólitíkusum og lagatæknum tekst að salta stjórnarskrá fólksins. Ísland er ónýtt land, ef kvótagreifar ná varanlegu eignarhaldi á auðlindum hafsins. Ísland er ónýtt land, ef því tekst ekki að ná auðlindarentu af auðlindum sínum. Ísland er ónýtt land, ef þjóðin hefur ekki döngun til að hafna pólitískum bófum án þess að velja aðra slíka. Ég tel líkur á, að öll ofangreind atriði séu veruleikinn. Ísland er því ónýtt.
Hunza regluverkið

Mér sýnist félag lögreglustjóra telja við hæfi, að þeir sendi starfsfólki ráðuneyta skýrslur um einkahagi fólks. Og að þessar sendingar séu stílaðar beint á starfsmanninn og finnist aldrei í skrám ráðuneytisins. Yfirlýsing þess til stuðnings lögreglustjóranum á höfuðborgarsvæðinu verður ekki skilin á annan hátt. Þarna er greinilega víðtæk brotalöm í framkvæmd á regluverki. Að ýmsu þarf að gæta við slíkar sendingar til að brjóta ekki lagagreinar og reglugerðir. Lögreglustjórar virðast hunza allt regluverk og telja sig knúna til að hlýða gerræði ráðherra. Fasistar taka gerræði fram yfir regluverk góðrar býrókratíu. Ríkissaksóknari þarf að rannsaka þessa firru allra lögreglustjóra.
Sáttmáli þjóðar

Stjórnarskráin góða, sem samin var í opnu ferli þjóðarinnar, lenti í hakkavél lagatækna. Með aðstoð þeirra tókst Sjálfstæðis, Framsókn og nokkrum þingmönnum annarra flokka að stöðva framgang hennar. Var þó orðin heimsfræg sem merkasta nýjung við gerð stjórnarskrár. Sumpart minnti hún á bandarísku stjórnarskrána. Hún er sáttmáli þjóðar við sjálfa sig um, hvernig hún vilji skipa málum sínum. Hún leggur línur, skilur hugtök á borð við þjóðareign, sem lagatæknar þykjast ekki skilja. Enda mega lagatæknar aldrei kom að gerð stjórnarskrár. En mega smíða lög innan ramma stjórnarskrár. Við munum knýja þessa stjórnarskrá í gegn.
Gólftuskur og byrokratar

Í ríkiskerfinu eru embættismenn, sem byggja upp góða siði og setja í regluverk, byggt á fyrri reynslu. Oft er þýzka ríkiskerfið nefnt sem dæmi um byrokratíu af því tagi. Svo eru gólftuskur, er þjóna gerræðishneigð ráðherra, þótt það stríði gegn regluverkinu. Oft er ítalska kerfið nefnt sem dæmi um slíka rotnun. Ísland hallast að því ítalska, embættismenn eru gólftuskur, svo sem nýr lögreglustjóri Reykjavíkur og ráðuneytisstjóri innanríkis. Samt eru hér einnig embættismenn í þýzka stílnum, sem láta gerræðishneigða ráðherra ekki valta yfir sig. Dæmi eru ríkissaksóknari, umboðsmaður alþingis, brotthrakinn lögreglustjóri borgarinnar.
Fjarlægist skáldskap

Langt er síðan ég hætti að lesa skáldsögur til að fá samtöl eða efnisþráð eða óvæntan enda. Reyfarar með spennu valda mér þjáningu, einkum þeir norrænu. Ég les reyfara, ef ætla má, að lýsingin á Camp Knox sé rétt eða sannferðug. Að lýsingin á þjóðlífi í Istanbul fyrir öld sé rétt eða sannferðug. Að lýsingin á borg á Sikiley sé rétt eða sannferðug. Að lýsingin á síkjum eða matreiðslu í Feneyjum sé rétt eða sannferðug. Oft les ég reyfara með borgar- eða landakort við hliðina. Ég fjarlægist smám saman dálæti á skáldskap. Vil helzt lesa texta, sem fjallar óbeint um landa- og sagnfræði í nútíð eða fortíð. Helzt í fortíð.
Evrópa síast inn

Að venju kemur allt réttlæti á Íslandi frá Evrópu. EFTA-dómstóllinn hefur metið íslenzk neytendalán ólögleg, séu þau með verðbólguvísitölu, sem miðuð er við 0%. Þau eigi að miðast við verðbólgu á lántökutíma. Bankarnir munu berjast um á hæl og hnakka, en innlendir dómstólar þora ekki að fara gegn Evrópu og evrópsku réttlæti. Hingað til hefur einkennt íslenzka dómara, að þeir skilja ekki orðið réttlæti. Voru í geðveikiskasti að dæma ungling fyrir 0,2 grömm af marijúana. En Evrópa síast inn hægt og örugglega. Senn hverfa dómarar frá Líndælsku, fara að skilja orð eins og þjóðareign og réttlæti, hornstein góðra laga í Evrópu.
Vandið ykkur næst

Ekkert bendir til, að unnt verði að losna við ríkisstjórnina á kjörtímabilinu. Hún mun valda þjóðinni miklu tjóni í hálft þriðja ár í viðbót. Íslendingar eru seinþreyttir til vandræða og þá sennilega líka til byltinga. Í næstu kosningum er þó hægt að kasta út bófaflokkunum. Brýnt er, að fólk greiði atkvæði og kasti ekki atkvæði á flokka, sem litlu vilja breyta. Fái skýr og eindregin loforð flokka og frambjóðenda fyrir samþykkt nýrrar stjórnarskrár, sem liggur fullbúin í salti. Fá loforð sömu aðila fyrir samþykkt fiskveiðilaga, sem gefur þjóðinni væna auðlindarentu. Þá verður mikið um keypta frambjóðendur bófanna, varist þá.
Skapandi bókhald greifa

Vegna gjafakvóta er ekki samkeppni í sjávarútvegi. Þar eru ekki þær framfarir, sem fylgja samkeppni, til dæmis útboði veiðiheimilda. Rekstur fyrirtækja felst í skapandi bókhaldi. Til dæmis í hækkun í hafi, sem flytur peninga til Tortola. Bókhald fyrirtækja í utanríkisviðskiptum er marklaust eins og bókhald stóriðju. Því er hagað þannig, að sem minnst fé verði eftir í landinu. Mest hverfur út í heim. Gerir kvótagreifum í evrum kleift að borga hlægilegt kaup í krónum og gráta út af skattlagningu. Þannig verður þjóðin af arði sinnar þjóðarauðlindar. Öfugt við Norðmenn, sem láta sína þjóðarauðlind borga lífeyri alls almennings.